  Анжелика Тихонова корреспондент Ува ёросысь «Рико-Агро» огазеяськонын 150 йыр пудолы чаклам выль гид усьтӥзы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Выль интыын кунян ваёно скалъёсты но ветылъёсты возёзы Пусъём, возёс сьӧдо-куӵо скалъёсты будэтонъя племенной репродуктор луэ. Ужаз выль технологиосты кутэмезлы, тыршыса ужамезлы луыса со ёросазы азьветлӥсьёс пӧлы пыре. Йӧл кысонэз йылэтон ласянь Ува ёросысь гурт возёсъёс пӧлын нырысетӥ интыын мынэ. 2021-тӥ ар кутсконысен, кылем ар ты вакытэн ик ӵошатыса, 13,3 процентлы тросгес йӧл кыскизы ни, котькуд скаллэсь 12, 4 процентлы тросгес йӧл басьтӥзы. Тодэ вайытом, азьвыл Ува ёросысь «Заря» но «Красный труженик» возёсъёсын гидъёсты уже кутӥзы. Нош оглом 2021-тӥ арын элькунамы 50-лэсь трос выль но выльдэм гидъёс усьтозы.  Тегъёс: Ува Удмуртия гуртвозёс пудо лэсьтськон  